Author: kovarova
Last saved by: agenda0
Company: Úrad vlády SR

VLÁDA SLOVENSKEJ REPUBLIKY                             Príloha č. 4

UZNESENIE VLÁDY SLOVENSKEJ REPUBLIKY
č. 525
z 13. júna 2001

k návrhu východísk štátneho rozpočtu na rok 2002

Číslo materiálu: | 3220/2001
Predkladateľ: | ministerka financií
Vláda
A.	schvaľuje
A.1.	návrh východísk štátneho rozpočtu na rok 2002,
A.2.	rozdelenie výdavkov na vybrané priority a limity výdavkov štátneho rozpočtu rozpočtových kapitol na rok 2002 uvedené v prílohe tohto uznesenia; 
B.	súhlasí
B.1.	s vyčlenením časti zdrojov z privatizácie ešte v roku 2001 na zabezpečenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na krytie istiny štátneho dlhu  v sume 3 mld Sk,
B.2.	s vyčlenením časti zdrojov z privatizácie v roku 2002 na riešenie starých dlhov v životnom prostredí v objeme do 2 mld Sk,
B.3.	s vyčlenením časti zdrojov z privatizácie na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998 v sume 689 mil. Sk,
B.4.	s vyčlenením časti zdrojov z privatizácie  v roku 2002 na zabezpečenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na úhradu starých dlhov na poistnom do Sociálnej poisťovne do výšky 1,4 mld Sk a Spoločnej zdravotnej poisťovne do výšky 1,0 mld Sk,
B.5.	so zmenou termínu predloženia úlohy č. 3 v mesiaci júni - Návrh štátneho rozpočtu na rok 2002 z Plánu práce vlády SR na rok 2001 na júl 2001;

C.	berie na vedomie
C.1.	strednodobý finančný výhľad na roky 2001 - 2004,
C.2.	správu o plnení úloh vyplývajúcich z podprojektu "Programové rozpočtovanie" a  návrh na ďalší postup;
D.	ukladá
ministerke financií 
D.1.	v rámci prípravy štátneho rozpočtu na rok 2002 prihliadať na prioritu vlády "budovanie administratívnych potrieb a nových inštitúcií súvisiacich s implementáciou práva EÚ"
	pri príprave štátneho rozpočtu na rok 2002
D.2.	zabezpečiť účelové viazanie prostriedkov na spolufinancovanie konkrétnych projektov programu Phare v rámci príslušných rozpočtových kapitol
	pri príprave štátneho rozpočtu na rok 2002
D.3.	zabezpečiť spolufinancovanie projektov programu ISPA pre rok 2002 na základe finančných memoránd do výšky schválenej v rámci limitu výdavkov
	pri príprave štátneho rozpočtu na rok 2002
D.4.	vydať usmernenie na vykonanie súpisu nehnuteľného majetku štátu (budov a pozemkov)
	do 31. júla 2001
D.5.	navrhnúť systémové nástroje so zámerom znížiť v roku 2002 výdavky na poskytovanie štátnej prémie v stavebnom sporení na základe zákona SNR č. 310/1992 Zb. v znení neskorších predpisov na úroveň 2 mld Sk
	do 31. júla 2001
D.6.	aktualizovať strednodobý finančný výhľad na roky 2001 - 2004 v nadväznosti na priebežný vývoj ekonomiky v roku 2001 a predložiť na rokovanie vlády v prílohe k návrhu verejného rozpočtu na rok 2002
	do 30. septembra 2001
D.7.	predkladať na rokovanie vlády správy o plnení úloh podprojektu "Programové rozpočtovanie"
	do 15.novembra  v roku 2001, 2002, 2003, 2004
D.8.	predložiť na rokovanie vlády návrh zámeru na zníženie počtu rozpočtových kapitol s prihliadnutím na štandardný počet v členských krajinách Európskej únie
	do 30. septembra 2001

D.9.	uvoľniť z kapitoly Všeobecnej pokladničnej správy pre kapitolu Ministerstva financií SR finančné prostriedky vo výške 2 387 000 Sk na platové náležitosti, vrátane odvodov do zdravotných poisťovní, Sociálnej poisťovne a príspevku do Národného úradu práce; tieto prostriedky účelovo určiť na posilnenie útvarov zabezpečujúcich reformu verejných financií s prihliadnutím na úlohy vyplývajúce z predvstupového procesu do Európskej únie o 10 zamestnancov od 1. 6. 2001
	do 3. júla 2001
ministrovi práce, sociálnych vecí a rodiny
D.10.	pri prerokovaní návrhu zákona o štátnej službe a o zmene a doplnení niektorých zákonov v Národnej rade SR zabezpečiť zmenu znenia § 12 ods. 5 vo vzťahu k splnomocneniu vykonávania zmien systemizácie v priebehu roka
	do schválenia uvedeného zákona
D.11.	v spolupráci s generálnym riaditeľom Národného úradu práce, v nadväznosti na závery analýzy účinnosti vytvárania verejnoprospešných  prác, pripraviť návrh na uplatnenie podporného programu na iniciovanie zamestnávateľov zamestnávať absolventov stredných,  resp.  vysokých  škôl;   pripraviť  návrh  legislatívneho  riešenia    (novelu zákona č. 387/1996 Z.z. o zamestnanosti v znení neskorších predpisov) s cieľom použiť na realizáciu tohto zámeru aj časť prostriedkov Garančného fondu Národného úradu práce 
	do  30. septembra 2001
ministrovi dopravy, pôšt a telekomunikácií
D.12.	pripraviť postup výstavby  diaľnic a rýchlostných  ciest  v  roku  2002 v závislosti od  limitu výdavkov schváleného vládou podľa bodu A.2 tohto uznesenia,
D.13.	vytvoriť podmienky na zabezpečenie "Zmluvy o výkonoch vo verejnom záujme pre Železničnú osobnú dopravu na rok 2002" v závislosti od limitu výdavkov schváleného vládou podľa bodu A.2 tohto uznesenia 
	do 31. decembra 2001
ministrovi hospodárstva
D.14.	v spolupráci s ministrom výstavby a regionálneho rozvoja, ministrom práce, sociálnych vecí a rodiny, ministrom pôdohospodárstva, ministerkou financií a generálnym riaditeľom Národného úradu práce predložiť na rokovanie vlády návrh na zlepšenie koordinácie podpory malého a stredného podnikania s cieľom zvýšiť transparentnosť a efektívnosť vynakladania prostriedkov štátneho rozpočtu
	do 31. júla 2001

ministrovi vnútra
D.15.	pri prerokovaní návrhu zákona o Hasičskom a záchrannom zbore v Národnej rade SR zabezpečiť účinnosť tohto zákona od 1. 4. 2002
	do schválenia uvedeného zákona
ministrovi školstva
D.16.	v spolupráci  so  správcami  rozpočtových  kapitol  vypracovať analýzu  výdavkov  na informatizáciu vrátane sumarizácie výdavkov vynakladaných na budovanie informačných sietí (Govnet - Kasroš, Telenor, ICL Slovakia...); navrhnúť postupy racionalizácie pri ich budovaní a využívaní s cieľom vylúčiť duplicitné budovanie sietí
	do 31. augusta 2001
D.17.	úlohu s predbežným vyčíslením výdavkov podľa bodu D.26 tohto uznesenia zabezpečiť pre kapitoly Ministerstva školstva SR a SAV v termíne
	do 25 dní kalendárnych dní po schválení limitov výdavkov vládou 
podpredsedníčke vlády M. Kadlečíkovej
D.18.	predkladať projekty na čerpanie zdrojov z európskych fondov na vyjadrenie Ministerstvu financií SR pred spracovaním návrhov finančných memoránd
	úloha trvalá
D.19.	v spolupráci s ministrom zahraničných vecí v rámci schváleného limitu predložiť Ministerstvu financií SR zoznam prioritných úloh na rok 2002 týkajúcich sa budovania administratívnych kapacít a nových inšitúcií potrebných na implementáciu práva EÚ
	do 20 kalendárnych dní po schválení limitov výdavkov vládou
ministrovi zdravotníctva 
D.20.	v spolupráci s podpredsedom vlády I. Miklošom predložiť na rokovanie vlády návrh konkrétnych vecných a legislatívnych opatrení na zamedzenie zadlžovania zdravotných poisťovní a poskytovateľov zdravotnej starostlivosti vrátane lekární bez ďalších nárokov na verejné a súkromné zdroje
	do 31. júla 2001
ministrovi dopravy, pôšt a telekomunikácií
vedúcemu Úradu vlády SR
D.21.	postupovať pri predaji štátneho majetku a licencií tak, aby boli zabezpečené rozpočtované príjmy štátneho rozpočtu v sume 5,5 mld Sk; o zabezpečení postupu informovať vládu   
	do  31. augusta 2001
ministrovi hospodárstva
ministrovi dopravy, pôšt a telekomunikácií
D.22.	predložiť na rokovanie vlády  návrh dividendovej   politiky štátu, ako vlastníka akcií,  vo  vzťahu k  privatizácii   štátnych  monopolov (Slovenské elektrárne a.s., Slovenský  plynárenský   priemysel š.p.,   Transpetrol a.s.,  Slovenské   telekomunikácie  a.s.) 
	do 31. júla 2001
ministrovi školstva
ministrovi zdravotníctva
ministrovi práce, sociálnych vecí a rodiny
ministrovi dopravy, spojov a telekomunikácií
ministrovi pôdohospodárstva
ministrovi obrany
ministrovi vnútra
D.23.	v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2003 boli všetky výdavky rozpočtované prostredníctvom programov
	do 31. decembra 2001
prednostom krajských úradov
D.24.	v spolupráci s ministrom práce, sociálnych vecí a rodiny zvýšiť efektívnosť správy sociálnych dávok zavedením systému komplexného spravovania dávok s cieľom zamedziť neoprávnenému vyčleňovaniu príslušných dávok pre konkrétny okruh osôb, resp. rodiny, v prípade opodstatnenosti predložiť návrh na legislatívne riešenia; informáciu o postupe predložiť na rokovanie vlády   
	do 31. júla 2001
správcom rozpočtových kapitol,
ktorí sú zakladateľmi štátnych podnikov
D.25.	vykonať príslušné opatrenia na zamedzenie vydávania zmeniek manažérmi štátnych podnikov bez  stanoviska zakladateľa a Ministerstva financií SR
	do 30. septembra 2001
ministrom
predsedom ostatných ústredných orgánov štátnej správy SR
správcom ďalších rozpočtových kapitol
D.26.	vypracovať návrh programov na predpísaných formulároch podľa Príručky pre zostavenie návrhu štátneho rozpočtu na rok 2002 a po odsúhlasení Ministerstvom financií SR predložiť na rokovanie vlády; pri navrhovaní programov vychádzať zo schválených limitov výdavkov a prednostne zabezpečiť priority vlády a rozpočtovej kapitoly; osobitne sa sústrediť na programy spolufinancované s Európskou úniou a programy transformovaných štátnych fondov
	do 20 kalendárnych dní po schválení limitov výdavkov vládou 

D.27.	predložiť Ministerstvu financií SR návrh rozpočtu rozpočtovej kapitoly na rok 2002; pri jeho vypracovaní dôsledne rešpektovať schválené limity výdavkov a prednostne zabezpečiť rozhodujúce priority vlády a rozpočtovej kapitoly
	do 30 dní po schválení limitov výdavkov vládou
D.28.	pri tvorbe návrhu rozpočtu rozpočtovej kapitoly na rok 2002 prednostne riešiť najaktuálnejšie požiadavky súvisiace s vysporiadaním prenajatých nehnuteľností, na ktoré uplynula chránená doba nájmu 10-tich rokov (reštitúcie) v zmysle príslušných zákonných úprav
	podľa textu úlohy
D.29.	predložiť návrh na zrušenie úloh z uznesení vlády SR, na ktoré nebude možné zabezpečiť rozpočtové krytie v roku 2002
	do 30. septembra 2001
D.30.	predložiť súpis nehnuteľného majetku štátu (budov a pozemkov) podľa usmernenia Ministerstva financií SR
	do 30. septembra 2001
D.31.	rokovať o prevzatí nových vládnych úverov na financovanie výdavkov rezortov len na základe predchádzajúceho vyjadrenia Ministerstva financií SR
	úloha trvalá
D.32.	nevstupovať do zmluvných záväzkov presahujúcich sumu 100 mil. Sk bez predchádzajúceho vyjadrenia Ministerstva financií SR
	úloha trvalá
D.33.	v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2004 boli všetky výdavky rozpočtované prostredníctvom programov; vo vzťahu k rozpočtovým kapitolám uvedeným v bode D.23 tohto uznesenia platí osobitný postup
	do 31. decembra 2002 
E.	žiada

predsedu Ústavného súdu SR
predsedu Najvyššieho súdu SR
E.1.	zabezpečiť úlohu podľa bodu D.26 tohto uznesenia s predbežným vyčíslením výdavkov 
	do 25 dní kalendárnych dní po schválení limitov výdavkov vládou 

F.	odporúča

guvernérovi Národnej banky Slovenska
F.1.	predložiť vláde na informáciu predbežný návrh menového výhľadu SR na rok 2002 
	do 30. júna 2001
prezidentovi prezídia Fondu národného majetku SR
F.2.	zabezpečiť z rozpočtu Fondu národného majetku SR na rok 2001 sumu 2 mld Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu a sumu 3 mld Sk na krytie istiny štátneho dlhu nad rámec sumy, ktorú odporúčala vláda SR zapracovať do návrhu rozpočtu Fondu národného majetku SR na rok 2001 v bode F.1 uznesenia vlády SR č. 805 z 9. októbra 2000,
F.3.	zabezpečiť z rozpočtu Fondu národného majetku SR na rok 2002 sumu 2 mld Sk na riešenie starých dlhov v životnom prostredí,
F.4.	zabezpečiť z rozpočtu Fondu národného majetku SR na rok 2002 sumu 689 mil. Sk na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998,
F.5.	v spolupráci s ministerkou financií uzavrieť zmluvy s dlžníkmi, za ktorých boli zo štátneho rozpočtu realizované štátne záruky, a ktorí nie sú schopní uhradiť svoje záväzky z návratných finančných výpomocí splatných v rokoch 2000-2002,
F.6.	zabezpečiť z rozpočtu Fondu národného majetku SR na rok 2002 sumu 2 mld Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu a na úhradu starých dlhov na poistnom do Sociálnej poisťovne do výšky 1,4 mld Sk a Spoločnej zdravotnej poisťovne do výšky 1,0 mld Sk;
G.	zrušuje

G.1.	úlohu č. 19 v mesiaci apríli - Administratívne potreby na implementáciu práva EÚ a ich finančné zabezpečenie a úlohu č. 20 v mesiaci apríli - Návrh na vytvorenie nových inštitúcií súvisiacich s implementáciou práva EÚ a ich finančné zabezpečenie z Plánu práce vlády SR na rok 2001.

Vykonajú:	podpredsedníčka vlády M. Kadlečíková
podpredseda vlády I. Mikloš
        	ministri
 	predsedovia ostatných ústredných orgánov štátnej správy SR
	prednostovia krajských úradov
správcovia ďalších rozpočtových kapitol
Na vedomie:	 predseda Národnej rady SR
 guvernér Národnej banky Slovenska
 generálny riaditeľ Národného úradu práce
 prezident prezídia Fondu národného majetku SR
 predseda Ústavného súdu SR
 predseda Najvyššieho súdu SR

Príloha k uzneseniu 
vlády SR č.  525

Limity výdavkov štátneho rozpočtu rozpočtových kapitol na rok 2002
( v tis. Sk )
| Návrh | |
K a p i t o l a | limitu | v tom: |
| výdavkov | 610 | z toho:
| | Mzdy, platy, | aparát
| | služobné príjmy |
| | a ostatné osobné vyrovnania |
a | 1 | |
Kancelária Národnej rady SR | 811 765 | 227 221 | 227 221
Kancelária prezidenta SR | 92 898 | 25 026 | 25 026
Úrad vlády SR | 1 164 777 | 108 404 | 75 068
Ústavný súd SR | 46 525 | 23 306 | 23 306
Najvyšší súd SR | 85 456 | 56 136 | 56 136
Generálna prokuratúra SR | 716 371 | 446 279 | 54 252
Najvyšší  kontrolný úrad SR | 120 180 | 63 689 | 63 689
Slovenská informačná služba | 901 443 | |
Ministerstvo zahraničných vecí SR | 2 313 129 | 881 028 | 881 028
Ministerstvo obrany SR vr. NPRENAME | 20 167 250 | 5 514 705 |
Ministerstvo vnútra SR | 14 369 597 | 6 734 020 | 50 044
- sekcia verejnej správy | 1 364 384 | 94 555 | 50 044
- bezpečnostný úsek | 13 005 213 | 6 639 465 | 0
Ministerstvo spravodlivosti SR | 4 539 954 | 2 165 089 | 50 397
- civilný úsek | 2 005 152 | 963 442 | 50 397
- Zbor väzenskej a justičnej stráže | 2 534 802 | 1 201 647 | 0
Ministerstvo financií SR | 5 056 483 | 2 347 577 | 183 048
Ministerstvo pre správu a privatizáciu NM SR | 42 470 | 18 264 | 18 264
Ministerstvo životného prostredia SR | 1 914 987 | 121 486 | 67 993
Ministerstvo školstva SR | 9 089 491 | 3 412 912 | 53 624
Ministerstvo zdravotníctva SR | 19 201 604 | 855 384 | 46 722
Ministerstvo práce, sociálnych vecí a rodiny SR | 25 033 037 | 177 937 | 68 798
Ministerstvo kultúry SR | 2 631 293 | 93 871 | 35 571
Ministerstvo hospodárstva SR | 2 371 312 | 244 843 | 173 858
Ministerstvo pôdohospodárstva SR | 13 074 169 | 471 901 | 79 540
Ministerstvo výstavby a regionálneho rozvoja SR | 3 864 966 | 44 361 | 44 361
Ministerstvo dopravy, pôšt a telekomunikácií SR | 15 020 752 | 1 150 939 | 58 518
Úrad geodézie, kartografie a katastra SR | 153 536 | 71 854 | 11 827
Štatistický úrad SR | 328 788 | 169 717 | 59 749
Úrad pre verejné obstarávanie | 51 443 | 20 091 | 20 091
Úrad pre finančný trh | 43 319 | 20 683 |
Úrad jadrového dozoru SR | 77 150 | 19 812 | 19 812
Úrad priemyselného vlastníctva SR | 54 809 | 25 890 | 25 890
Úrad pre normalizáciu, metrológiu a skúšobníctvo SR | 214 834 | 15 674 | 13 009
Protimonopolný úrad SR | 31 845 | 13 875 | 13 875
Správa štátnych hmotných rezerv SR | 402 648 | 30 268 |
Štátny dlh SR | 27 642 420 | |
Všeobecná pokladničná správa | 18 607 350 | 1 902 521 |
- z toho dotácie do obcí | 2 569 464 | |
Slovenská akadémia vied | 885 550 | 305 912 |
Slovenský rozhlas | 210 293 | |
Slovenská televízia | 216 993 | |
Tlačová agentúra SR | 27 915 | |
Krajský úrad Bratislava | 5 501 169 | 2 414 446 | 293 815
Krajský úrad Trnava | 5 546 834 | 2 102 311 | 263 269
Krajský úrad Trenčín | 5 960 518 | 2 265 638 | 301 332
Krajský úrad Nitra | 7 362 163 | 2 589 088 | 297 384
Krajský úrad Žilina | 7 188 445 | 2 709 325 | 355 363
Krajský úrad Banská Bystrica | 7 689 605 | 2 820 373 | 396 796
Krajský úrad Prešov | 9 292 867 | 3 230 272 | 408 645
Krajský úrad Košice | 9 194 565 | 3 077 521 | 371 129
Ú  h  r  n | 249 314 968 | 48 989 649 | 5 188 450
z toho krajské úrady | 57 736 166 | 21 208 974 | 2 687 733

Uznesenie vlády SR číslo 525/2001		strana